Hvidovre Hovedbibliotek afholder ‘drag’-højtlæsning i vinterferien: Målgruppe: 3-6 årige…

Den lange vej gennem institutionerne giver venstrefløjen nogle indlysende fordele i den igangværende kulturkamp. De skal ikke på arbejde, når de er færdig med at agitere – det er deres arbejde, finansieret over skatten. ‘Drag’-højtlæsning bliver næppe et tilløbsstykke i multikulturelle Hvidovre med mindre happeningen tiltrækker Nørrebro-segmentet. Mere om arrangementet her.

(‘Oplæsning: Drag Story Hour’; Foto: Hvidovre Bibliotek)

“Jeg ringede til Anita Bonderup, som er en af lederne på Hvidovre Bibliotek og spurgte, hvorfor man afholder sådan et arrangement.

Bonderup gjorde for det første opmærksom på, at arrangementet foregår i et lukket rum, hvor man skal have billet for at komme ind. Det er således kun børn, hvis forældre har sagt god for det, der deltager. Hun mener, at det er vigtigt at bibliotekerne favner bredt og præsenterer forskellige ting. Som en del af at åbne verden for børnene, vil de blandt mange andre ting også gerne præsentere børnene for flydende kønsforståelse. Endvidere mener hun ikke, at der er tale om et politisk arrangement. Hun gør også opmærksom på, at de historier og sange, der præsenteres ikke er seksualiseret på nogen måde, men er normale børnehistorier og sange.

At der ikke skulle være tale om et politisk arrangement, virker meget søgt, da ideen om flydende køn netop er et kønspolitisk stridspunkt i disse år, hvor bølgerne går højt. Når biblioteket ikke finder det kontroversielt siger en del om, at medarbejderne befinder sig i en politisk boble, hvor det tydeligvis er ret radikale idéer, der trives.” (Storm over Europa, 11. februar 2020)